b"\n_START_ARTICLE_\nCal Riera (Sora)\n_START_SECTION_\nDescripci\xc3\xb3\n_START_PARAGRAPH_\nCasa de planta rectangular amb tres plantes constru\xc3\xafda amb pedres i plaques de fang. El teulat a doble vessant ha estat totalment remodelat. L'exterior de la casa, per b\xc3\xa9 que conserva totes les estructures i les llindes descobertes, ha estat cimentat. A les llindes de les portes i finestres hi ha diverses inscripcions: AVE MARIA, l'anagrama de Crist i la data de 1693.\n_START_SECTION_\nHist\xc3\xb2ria\n_START_PARAGRAPH_\nTal com es conserva, la casa de Cal Riera \xc3\xa9s i ha estat la m\xc3\xa9s gran d'un nucli de cases elevat respecte el riu. Cal Traginer, Cal Fuster (mig enderrocada) i una tercera casa que el propietari de Cal Riera encara recorda just davant de casa seva on hi ha una piscina, i de nom oblidat, formaven aquest petit nucli. Sols Cal Riera continua habitada temporalment."